Øvergaard ble opptatt i St Olai loge den 31. januar 1865. Den 17. mars 1873 ble han innviet i VII º i Den norske Provinciallogen i Christiania, som i 1891 ble opphøyd til Den Norske Store Landsloge. Der ble han den 2. mars 1896 innviet i XI º, og hadde således den høyeste grad i Den Norske Frimurerorden, med unntak av ordenens stormester. Etter unionsoppløsningen i 1905 ble Øvergaard øverste leder i den nylig innviede Stewardsloge nr 1 av 2. orden i Trondhjem. Da denne ble opphøyd til Trondhjems Provincialloge den 31. januar 1915, ble han logens første Provincialmester, et embede han hadde frem til 13. desember 1916.